ການທາບທາມຄວາມເຫັນດ້ານການເມືອງ ຄັ້ງທີ2 ຂັ້ນລັດຖະມົນຕີການຕ່າງປະເທດຫວຽດນາມ-ລາວ
(ທ່ານຮອງນາຍົກລັດຖະມົນຕີ, ລັດຖະມົນຕີວ່າການ
ກະຊວງການຕ່າງປະເທດຫວຽດນາມ ຟ້າມບິ່ງມິງ)
ວັນທີ 03/11, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດຫວຽດນາມ ຟ້າມບິ່ງມິງ ແລະ ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດລາວ ທອງລຸນ ສີສຸລິດ ໄດ້ເປັນປະທານກອງປະຊຸມທາບທາມຄວາມເຫັນດ້ານການເມືອງປະຈຳປີຄັ້ງທີ 2 ຂັ້ນລັດຖະມົນຕີການຕ່າງປະເທດລະຫວ່າງກະຊວງການຕ່າງປະເທດ 2 ປະເທດ.
ກ່າວຄຳເຫັນໄຂກອງປະຊຸມ, ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດຫວຽດນາມ ຟ້າມບິ່ງມິງ ຢືນຢັນວ່າ, ຫວຽດນາມ ຖືເປັນສຳຄັນ ແລະ ຍາມໃດກໍໃຫ້ບຸລິມະສິດສູງສຸດແກ່ເລື່ອງປັບປຸງ ແລະ ພັດທະນາສາຍພົວພັນສາມັກຄີແບບພິເສດ, ການຮ່ວມມືຮອບດ້ານລະຫວ່າງຫວຽດນາມ - ລາວຢ່າງບໍ່ຢຸດຢັ້ງ. ທ່ານຮອງນາຍົກລັດຖະມົນຕີ ຟ້າມບິ່ງມິງ ສະເໜີໃຫ້ກະຊວງການຕ່າງປະເທດ 2 ປະເທດ, ສືບຕໍ່ສົມທົບກັນຢ່າງແໜ້ນແຟ້ນ ບົນເວທີປາໄສພາກພື້ນ ແລະ ສາກົນໃນສະພາບການໃໝ່.
ສ່ວນທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດລາວ ທອງລຸນ ສີສຸລິດ ປາດຖະໜາວ່າ, ກະຊວງການຕ່າງປະເທດຫວຽດນາມ ຮັດແໜ້ນການຮ່ວມມື, ສົມທົບກັບກະຊວງການຕ່າງປະເທດລາວ ກ່ວາອີກ, ປະກອບປັບປຸງ ແລະ ພັດທະນາການພົວພັນອັນດີງາມທີ່ມີຢູ່ແລ້ວລະຫວ່າງ 2 ພັກ, 2 ລັດ.
(ແຫຼ່ງຄັດຈາກ VOV)